દાંતામાં રવિવારે મોડી સાંજે જાહેર માર્ગ ઉપરથી પસાર થઇ રહેલા યુવકને અગાઉની એટ્રોસીટીની ફરિયાદની અદાવત રાખી દાંતા ગ્રામ પંચાયત સરપંચ, તેણીના જેઠ સહિત નવ ઇસમો ભેગા થઇ તલવાર, ધોકા અને પાઇપ જેવા મારક હથિયારો સાથે મારામારી અને હૂમલો કરતાં ભારે દેકારો મચી જવા પામ્યો હતો. ઘટનામાં ઘાયલ થયેલા રાજુભાઇને દાંતાથી પાલનપુર અને ત્યાંથી વધુ સારવાર અર્થે આગળ ખસેડાયો હોવાનું જાણવા મળે છે. ઘટનાને લઇ નગરમાં ભારે ચકચાર પ્રસરી જવા પામ્યો છે. સમગ્ર મામલો મોડીરાત્રિએ દાંતા પોલીસ મથકે પહોચ્યા બાદ બંને પક્ષે સામસામી ફરિયાદ પણ નોંધાવા પામી છે.